CELEX: C2009/153/04
Language: et
Date: 2009-07-04 00:00:00
Title: Kohtuasjade kodadele määramise kriteeriumid

4.7.2009   
            
            
               ET
            
            
               Euroopa Liidu Teataja
            
            
               C 153/2
            
         Kohtuasjade kodadele määramise kriteeriumid
   2009/C 153/04
   Vastavalt kodukorra artiklile 12 määras Esimese Astme Kohus 16. juunil 2009 ajavahemikuks 1. oktoober 2009 kuni 31. august 2010 kindlaks järgmised kohtuasjade kodade vahel jaotamise kriteeriumid:
   
               1.
            
            
               Avaliku Teenistuse Kohtu otsuste peale esitatud apellatsioonkaebused määratakse kohe pärast nende esitamist apellatsioonikojale, piiramata kodukorra artiklite 14 ja 51 hilisemat kohaldamist.
            
         
               2.
            
            
               Punktis 1 nimetamata kohtuasjad määratakse kohe pärast hagiavalduse esitamist kolmest kohtunikust koosnevatele kodadele, piiramata kodukorra artiklite 14 ja 51 hilisemat kohaldamist.
               Käesolevas punktis nimetatud kohtuasjad jaotatakse kodade vahel kordamööda, vastavalt kohtukantseleis registreerimise järjestusele, kolme erineva järjekorra alusel:
               
                           —
                        
                        
                           kohtuasjad äriühingutele kohaldatavate konkurentsieeskirjade ning riigiabi eeskirjade ja kaubanduse kaitset puudutavaid meetmeid käsitlevate eeskirjade rakendamise kohta;
                        
                     
                           —
                        
                        
                           kodukorra artikli 130 lõikes 1 ette nähtud intellektuaalomandi õigustega seotud kohtuasjad;
                        
                     
                           —
                        
                        
                           kõik ülejäänud kohtuasjad.
                        
                     Selle järjekorra raames võetakse mõlemat neljast kohtunikust koosnevat ja kolmeliikmelises koosseisus asja lahendavat koda igal kolmandal korral arvesse kaks korda.
               Esimese Astme Kohtu president võib sellest järjekorrast kõrvale kalduda, arvestades erinevate kohtuasjade seotust või tagamaks töökoormuse tasakaalustatud jaotuse.